भारत की मौद्रिक नीति
भारत की मौद्रिक नीति का क्रियान्वयन भारतीय रिज़र्व बैंक द्वारा किया जाता है। मौद्रिक नीति एक ऐसी नीति होती है जिसके माध्यम से किसी देश का मौद्रिक प्राधिकरण खासकर उस देश का सेंट्रल बैंक उस देश की अर्थव्यवस्था के अन्दर ब्याज़ की दरों के नियंत्रण के माध्यम से मुद्रा की पूर्ति को नियमित और नियंत्रित करता है ताकि वस्तुओं के दामों में बढ़ोत्तरी से बचा जा सके और अर्थव्यवस्था को विकास की तरफ अग्रसर किया जा सके.
के॰ एन॰ राज
कक्कड़न नंदनाथ राज (13 मई 1924―10 फरवरी 2010) एक भारतीय अर्थशास्त्री थे। उन्हें के एन राज के नाम से जाना जाता है। उन्होंने भारत की भारत की पंचवर्षीय योजनाएँ में महत्वपूर्ण भूमिका निभाई। वह योजना आयोग में एक अनुभवी अर्थशास्त्री थे। उन्होंने द्वितीय विश्व युद्ध के बाद की अवधि में भारत की बचत दर बढ़ाने की योजना पर काम किया जब देश को विदेशी सहायता की आवश्यकता थी। उन्होंने भारतीय रिज़र्व बैंक के लिए पहली बार भारत के भुगतान संतुलन की गणना की। राज जवाहरलाल नेहरू से लेकर पी॰ वी॰ नरसिम्हा राव तक कई प्रधानमंत्रियों के सलाहकार थे। राज एक केनेसियन अर्थशास्त्री थे। उन्होंने भारतीय संदर्भ में केनेसियन मौद्रिक सिद्धांत के अनुप्रयोग का अध्ययन किया।